วันก่อนขับรถผ่านศรีราชา ตรงแถวห้างโรบินสัน เห็นโรงแรมใหม่สร้างเสร็จแล้ว เปิดบริการแล้ว พร้อมกับ Cafe' ใหม่ด้วยที่อยู่ตรงชั้นล่าง พอดีวันนี้พอมีเวลาครับ เลยโทรตามพลพรรค สมาชิก The Gang ของเรา จะได้มารับชิมด้วยกัน ตกลงมีคุง Oh!! คนสวยของเราว่างอยู่ท่านเดียว ก็เลยต้องมารับชิมกัน 2 คน (อีกและ ????) คริคริ แหมมม เหมือนออกเดทเลยนุ^^ 555 จริงๆแล้ว มะได้ตั้งใจให้มังเปงแบบนี้น๊าาา (ตอนหลังมารู้ ว่าแอมมี่มังนอนอยู่ห้อง โดดงาน ไม่ได้ไป หึหึ) 

Marron Cafe' อยู่ในโรงแรม Pacific Park ริมถนนสุขุมวิท ข้างห้างโรบินสัน ศรีราชา พิกัดหาง่ายมากครับ ภายในตกแต่งเรียบง่าย แต่ก็สวยหรูดี บรรยากาศเงียบๆ คนไม่พลุกพล่าน เหมาะจะมานั่งทำงาน เพราะมี Wifi แรงๆด้วย เห็นลูกค้าที่นั่งๆอยู่จะมีแต่คนญี่ปุ่นทั้งนั้นเลย 

ให้บริการอาหารหลากหลายชนิด แบบอินเตอร์ฯ มีทั้งไทย ฝรั่ง จีน ญี่ปุ่น เครื่องดื่มชา กาแฟ น้ำปั่น แล้วก็ Cocktail ในราคาที่ดูแล้วยุติธรรมดี

ของผมสั่ง "สปาเก็ทตี้ไส้อั่ว" มาลองชิม ถูกใจครับ อร่อยดี รสชาตจัดๆแบบไทย ออกเผ็ดมาหน่อย และผัดแบบแห้งๆ กลิ่นไส้อั่วนี่หอมหวลจังเลย กับราคา 120 บาท โอเคมากเลยกับร้านโรงแรม

อีกจานเป็น "ข้าวอบสับปะรด" มาตามแบบฉบับ เสริฟใส่ลูกสับปะรดผ่าครึ่งมาครับ หน้าตาดูดีมาก แค่เห็นก็น่ากิงงแย้วว รสชาตก็ดีด้วย ผัดได้แห้ง ไม่แฉะ ข้าวเรียงเม็ดสวย เครื่องครบ 

กาแฟร้อน แก้วละ 70 บาท กลิ่นหอม รสนุ่มนวล ได้สมตามราคาครับ 

ปิดท้ายล้างปากด้วย Mai Tai ซักแก้วนึง 100 บาท รสชาตจี๊ดดีเลย ชื่นจายยย พอหอมปากหอมคอนุ^^

อ่อ... ลืมไป มีชอบอีกอย่าง หอยนิวซีแลนด์อบชีส จานนี้ 150 บาท ให้มา 5 ตัวโตๆ อบใส่ผักโขมด้วย เหนียวๆยืดๆ หอยหนึบๆอร่อยดีครับ ด้านล่างให้มันฝรั่งบดมาทานเล่นๆด้วย 

ใครผ่านมาลองแวะชิมดูครับ ผมว่าราคาเค้าดี อาหารก็รสชาตดี กับบรรยากาศเงียบสงบ ใช้มานัดพบปะพูดคุยกับลูกค้าก็ดูดีไม่น้อยนะ หรือจะมาแค่จิบกาแฟ หรือ Cocktail กับขนมเค้ก ก็เป็นตัวเลือกที่น่าสนใจครับ

เวลาทำการ :  06.00 - 23.00